ตลท.แขวน H หุ้น NOBLE เหตุแจงที่มาดีลบิ๊กล็อตไม่ได้
ตลท.แขวน H หุ้น NOBLE เหตุแจงที่มาดีลบิ๊กล็อตไม่ได้
ตลท.แขวน H หุ้น NOBLE เหตุแจงที่มาดีลบิ๊กล็อตไม่ได้
25 เม.ย. 2562

ตลาดหลักทรัพย์แห่งประเทศไทย (ตลท.) หยุดพักการซื้อขายหลักทรัพย์ บริษัท โนเบิล ดีเวลลอปเมนท์  (มหาชน) หรือ NOBLE เนื่องด้วยปรากฏรายการซื้อขายหลักทรัพย์บนวิธีบันทึกการซื้อขายรายใหญ่ (Trade report-Big lot) เกินกว่า 25% ของทุนจดทะเบียนที่เรียกชำระแล้ว ข้อมูลดังกล่าวเป็นข้อมูลที่มีความสำคัญและอาจส่งผลกระทบต่อการตัดสินใจลงทุนในหลักทรัพย์ NOBLE ต่อตลาดหลักทรัพย์ยังไม่ได้รับทราบข้อเท็จจริงในเรื่องดังกล่าว
ดังนั้น ตลาดหลักทรัพย์ฯ จึงหยุดพักการซื้อขายหลักทรัพย์ของ NOBLE เป็นการชั่วคราวตั้งแต่เวลา 10.05 น. ของวันที่ 25 เมษายน 2562 เป็นต้นไป จนกว่าข้อเท็จจริงดังกล่าวจะเผยแพร่แก่นักลงทุนโดยทั่วกัน
ขณะที่เช้านี้ NOBLE ชี้แจงข้อซักถามของ ตลท.ว่า ณ ขณะนี้บริษัทยังไม่ได้รับการแจ้งข้อมูลใดๆ จากผู้ถือหุ้น หรือนักลงทุน ดังนั้น จึงไม่ทราบว่าการซื้อขายหุ้นบิ๊กล็อตดังกล่าวจะส่งผลกระทบต่อการเปลี่ยนแปลงโครงสร้างผู้ถือหุ้นรายใหญ่ของบริษัทฯ
อนึ่งวานนี้ (24 เม.ย.) มีรายการสรุปซื้อขายกระดานรายใหญ่ (Big lot) ของ NOBLE จำนวน 8 รายการ ปริมาณ 70,459,599 ล้านหุ้น มูลค่ารวม 918.79 ล้านบาท ราคาเฉลี่ย 13.04 บาทต่อหุ้น
โครงสร้างผู้ถือหุ้นรายใหญ่ NOBLE
ที่มา ตลท. (ภาพรวมข้อมูลผู้ถือหุ้น ณ วันที่ 29/03/2562)